**Upisi u više godine**

**Mjesto i vrijeme**

* Upisi u višu godinu studija za integrirane (preddiplomske i diplomske) studije Fizike i preddiplomski i diplomski studij Geofizike počet će 10. rujna 2018. i trajat će do 28. rujna 2018**.**
* Upise studenti mogu obaviti s bilo kojeg računala koristeći aplikaciju [studomat](https://www.isvu.hr/studomat/aplikacija/) ili sa studomata u predvorju Fizičkog odsjeka.
* Indeksi se predaju u Uredu za studente **između 11h i 13h**.
* **Studenti upisani po starom programu (dodiplomski studiji) moraju do 28.09.2018. predati molbu** (100,00 kn) **s indeksom u Ured za studente kako bi regulirali svoja prava na završetak studija.**
* Studenti **preddiplomskog studija Geofizike** višu godinu upisuju u **Uredu za studente Fizičkog odsjeka** između **11h i 13h**.
* Sva moguća pitanja se rješavaju u Uredu za studente **između 11h i 13h**.
* Studenti koji završavaju **preddiplomski studij Geofizike** **nakon položenih svih ispita** moraju u Ured za studente donijeti indeks radi izdavanja potvrda prvostupnika.
* Prijave za razredbeni postupak za diplomski
* studij na Geofizičkom odsjeku održati će se 24. i 25. rujna 2018. godine , a upisi će se provoditi od 1. do 3. listopada 2018. godine

Molimo da se pridržavate navedenog radnog vremena.

**Što je potrebno napraviti prilikom upisa?**

* Prikupiti sve potpise. U slučaju neispunjenja nastavnih obveza nastavnik u indeks u rubriku za upis ocjene upisuje "Ponovno upisati" i stavlja svoj potpis pored.
* Provjeriti preko studomata da su mu svi položeni ispiti evidentirani u ISVU sustavu i po potrebi kontaktirati predmetnog nastavnika.
* Uplatiti iznos od 130,00 kn za troškove upisa. Uplatiti putem opće uplatnice (IBAN: HR5823600001101522208; model 00; poziv na broj odobrenja za studente FIZIČKOG ODSJEKA je 604070-104, a za studente GEOFIZIČKOG ODSJEKA je 604070-109)
* Vratiti sve knjige u knjižnice PMF-a.
* Nakon upisa indeks predati u referadu.
* Studenti prve godine moraju imati obavljen sistematski pregled.
* Sa sobom imati X-icu.

**Važno!**

* Studenti 1. i 2. godine preddiplomskog studija Geofizike koji ne upisuju predmete s 3. godine studija, a imaju obvezu plaćanja (ECTS bodovi/školarina ) isto plaćaju Fizičkom odsjeku.
* Svi koji upisuju jedan od kolegija **treći put** ne mogu se upisati preko studomata, već moraju pisati molbu za odobrenje upisa.
* Molbe za promjenu smjera i za prijelaz s drugog visokog učilišta primaju se do 21. rujna 2018. (tu spadaju kandidati koji imaju završeni jedan od nastavničkih smjerova na Fizičkom odsjeku )
* Naknadni upis odobrava se iznimno uz molbu (400,00 kn).